[bookmark: _Hlk238462218]LĪGUMS Nr. ONP 2026/43/01
Par interaktīvu mācību vadības tehnoloģisko sistēmu piegādi un uzstādīšanu 
Olaines 1. vidusskolas vajadzībām
Olainē,		Datums skatāms laika zīmogā

Olaines 1.vidusskola, reģistrācijas Nr. 90000023854, adrese: Zeiferta iela 4, Olaine, Olaines novads, LV-2114, tās direktora Jāzepa VOLĀNA personā, kurš rīkojas saskaņā ar Nolikumu, turpmāk - Pasūtītājs, no vienas puses, un

SIA “LIELVĀRDS”, reģistrācijas numurs 47403001219, adrese: Skolas iela 5, Lielvārde, LV-5070, tās valdes  priekšsēdētāja Mārtiņa GRIBUSTA personā, kurš rīkojas saskaņā uz sabiedrības statūtu pamata, turpmāk - Izpildītājs, no otras puses, 

Pasūtītājs un Izpildītājs turpmāk - Puses, pamatojoties uz Olaines novada pašvaldības rīkotā iepirkuma ONP 2026/43 „Interaktīvu mācību vadības tehnoloģisko sistēmu piegāde un uzstādīšana Olaines novada pašvaldības iestāžu vajadzībām” (turpmāk - Iepirkums) rezultātiem un Izpildītāja iesniegto piedāvājumu, noslēdz šādu pirkuma līgumu (turpmāk - Līgums): 
1.  Līguma priekšmets
0. [bookmark: _Ref262476747][bookmark: _Hlk97562807][bookmark: _Ref262481710]Pasūtītājs uzdod, un Izpildītājs apņemas pārdot, piegādāt un uzstādīt interaktīvo mācību vadības tehnoloģisko sistēmu (turpmāk - Prece) Pasūtītājam, saskaņā ar Tehnisko piedāvājumu (1.pielikums) un finanšu piedāvājumu (2.pielikums),  90 (deviņdesmit) dienu laikā no līguma noslēgšanas brīža (turpmāk - Pasūtījums). 
0. Izpildītājs garantē, ka Prece atbilst spēkā esošiem Eiropas Savienības un valsts standartiem vai citos piemērojamos normatīvajos aktos noteiktajām Preces kvalitātes un atbilstības prasībām, kā arī Preces izgatavotāja sniegtajai informācijai, Piedāvājumam, Tehniskajai specifikācijai, Preces ražotāja un Eiropas Savienībā noteiktiem sertifikātiem (Preces ražotāja un CE marķējums, pievienotā instrukcija, uzglabāšanas noteikumi u.tml.), kā arī garantē, ka tiks piegādātas jaunas, nelietotas Preces oriģināliepakojumā.
0. Pasūtījums ietver arī Preču piegādi, uzstādīšanu, pieslēgšanu pie komunikācijām, palaišanu darbībā, pārbaudi, Pasūtītāja darbinieku tehnisku apmācību Preču darbības izmantošanai,  Preču garantiju, apkopi, bojājumu un tehnisko kļūmju novēršanu, un Izpildītājs to veic ar saviem līdzekļiem, iekārtām un citiem nepieciešamajiem resursiem.
0. Preces piegādes un uzstādīšanas vieta (objekts)  – Olaines 1.vidusskola, Zeiferta iela 4, Olaine, Olaines novads.
1. Pušu saistības
1. Izpildītājs apņemas:
0. piegādāt un uzstādīt Preci, saskaņā ar Līguma noteikumiem.
0. atbildēt par zaudējumiem, kas rodas Pasūtītājam un/vai trešajām personām sakarā ar šī Līguma noteikumu neievērošanu. 
0. Izpildītājs Preču piegādes un uzstādīšanas laikā apņemas kompensēt nodarītos zaudējumus telpā, apdarēm, mēbelēm.
0. Nekavējoties, bet ne vēlāk kā 5 (piecu) darba dienu laikā rakstiski informēt otru pusi par jebkādām grūtībām Līguma izpildes procesā, kas varētu aizkavēt savlaicīgu Pasūtījuma un Līguma izpildi.
0. Izpildītājs apņemas pieņemt atpakaļ Preci gadījumā, ja tā neatbilst tehniskās specifikācijas un Līguma prasībām, sedzot Pasūtītājam nodarītos vai radītos zaudējumus.
0. Izpildītājs apņemas nodrošināt Pasūtījuma izpildē iesaistītā personāla kvalifikācijas atbilstību veicamajiem pienākumiem, ar normatīvajos aktos noteikto vai attiecīgajai darba specifikai nepieciešamo kvalifikāciju un prasmi.
0. Izpildītājs apņemas garantijas laikā nodrošināt bojājumu un tehnisko kļūmju novēršanu, ja tādi radīsies.
0. Izpildītājs apņemas Preces vai vairāku Preču neatgriezeniska bojājuma gadījumā garantijas termiņa laikā, kas noticis no Pasūtītāja neatkarīgu iemeslu dēļ (gadījums, kura rezultātā Preci nav iespējams atjaunot turpmākai izmantošanai, izņemot ārējo apstākļu ietekmē radušos neatgriezenisku bojājumu), visu neatgriezeniski bojāto Preču pilnīgu nomaiņu pret jaunām, līdzvērtīgām Precēm.
0. Izpildītājs, veicot piegādi, apņemas ievērot ražotāja un normatīvo aktu noteiktās Preču transportēšanas un nodošanas prasības.
0. Izpildītājs apņemas Pasūtītāja telpās un teritorijā ievērot Pasūtītāja ugunsdrošības noteikumus un darba režīmu, ievērot darba aizsardzības, ugunsdrošības instrukcijas, kā arī uzņemas pilnu atbildību par minēto iekšējo un ārējo normatīvo aktu pārkāpumiem un to izraisītām sekām.
0. samazināt Preces piegādes apjomu atbilstoši Pasūtītāja vēlmei un prasībām, pēc uzdevuma saņemšanas no Pasūtītāja, bet ne vairāk kā 30% robežās;
0. nodrošina, ka Līguma izpildes laikā netiks ietvertas Krievijas Federācijas un Baltkrievijas Republikas izcelsmes preces un pakalpojumi.
1. Pasūtītājs apņemas:
1. 10 (desmit) darba dienu laikā paziņot Izpildītājam, ja pēc savas iniciatīvas vēlas samazināt (vai izmainīt) Preces piegādes apjomu. Gadījumā, ja Pasūtītāja budžetā ir nepietiekošs finansējums Līgumā paredzēto darbu apmaksai, Pasūtītājam ir tiesības samazināt iepirkumā paredzētās Preces apjomu, bet ne vairāk kā 30% apmērā.
1. pieņemt un apmaksāt kvalitatīvi izgatavoto, piegādāto un uzstādīto Preci saskaņā ar Līguma 3.punkta nosacījumiem;
1. neradīt šķēršļus Preces piegādei un uzstādīšanai;
1. nekavējoties rakstiski informēt otru pusi par jebkādām grūtībām Līguma izpildes procesā, kas varētu aizkavēt savlaicīgu Preces piegādi un Līguma izpildi;
1. ekspluatēt Preci atbilstoši tās ekspluatācijas noteikumu prasībām.
1. [bookmark: _Ref262481388]Līguma summa un norēķinu veikšanas kārtība
2. [bookmark: _Ref268004183]Kopējā Līguma summa, ieskaitot visus ar Līguma izpildi saistītos ražošanas, transporta, piegādes un uzstādīšanas izdevumus, ir 13 700,00 euro (trīspadsmit tūkstoši septiņi simti euro un 00 centi) un PVN 21% 2 877,00 euro (divi tūkstoši astoņi simti septiņdesmit septiņi euro un 00 centi), kas kopā sastāda 16 577,00 euro (sešpadsmit tūkstoši pieci simti septiņdesmit septiņi euro un 00 centi) (turpmāk - Līguma summa).
2. Pasūtītājs gala maksājumu veic pārskaitot naudu Izpildītāja norādītajā bankas kontā 7 (septiņu) darba dienu laikā pēc Pasūtījuma izpildes un nodošanas saskaņā ar Līguma 4.punktu un attiecīgā rēķina saņemšanas no Izpildītāja.
2. Tehniskajā un finanšu piedāvājumā noteiktās Preces vienību cenas paliek nemainīgas un nav nekādā ziņā pakļautas izmaiņām, izņemot gadījumu, ja Līguma darbības laikā Latvijas Republikā tiks noteikti jauni nodokļi vai izmainīti esošie (izņemot uzņēmuma ienākuma nodokli), kas tieši ietekmē Preces cenu.
2. Ja pēc Pasūtītāja prasības tiek mainīts piegādājamās Preces apjoms, kas ir atšķirīgs no uzrādītāja, tad vienošanās par papildu piegādi tiek noslēgta, Publisko iepirkumu likumā noteiktajā kārtībā. 
2. Puses vienojas, ka rēķinu Izpildītājs sagatavos kā strukturētu elektronisku rēķinu (turpmāk  e-rēķins), kas būs derīgs bez paraksta un e-rēķinu nosūtīs uz Pasūtītāja oficiālo elektronisko adresi. Puse apņemas nekavējoties, bet ne vēlāk kā 5 (piecu) darba dienu laikā, informēt otru Pusi par kļūdu, nosūtot vai saņemot e-rēķinu.
1. Pasūtījuma nodošanas – pieņemšanas kārtība
3. [bookmark: _Ref262479907][bookmark: _Hlk97561286][bookmark: _Ref262480053]Pasūtījums tiek pieņemts ar pieņemšanas - nodošanas aktu, ko paraksta abas Puses. Pasūtītājs, pieņemot Pasūtījumu, pārbauda to izpildes savlaicīgumu, kvalitāti un atbilstību Līguma, Tehniskās specifikācijas, Nolikuma un piedāvājuma nosacījumiem.
3. Ja Pasūtījums  un/vai Prece neatbilst Līguma, Tehniskās specifikācijas, Nolikuma un piedāvājuma nosacījumiem vai tajā konstatējami trūkumi un/vai defekti, Pasūtītājam ir tiesības atteikties parakstīt Pasūtījuma nodošanas -  pieņemšanas aktu un ir tiesīgs nepieņemt un neapmaksāt to.
3. Līguma 4.2.punktā noteiktajā gadījumā Izpildītājam ir pienākums uz sava rēķina ne vēlāk kā 5 (piecu) darba dienu laikā, skaitot no Pasūtītāja rakstveida pretenzijas saņemšanas dienas, veikt konstatēto trūkumu un/vai defektu novēršanu vai jānomaina Prece pret kvalitatīvu Preci bez trūkumiem un defektiem, un pēc tam tiek veikta atkārtota Pasūtījuma pieņemšana Līgumā noteiktajā kārtībā. Šajā punktā noteiktais termiņš Preces trūkumu novēršanai, netiek ieskaitīts Līgumā noteiktajā Pasūtījuma izpildes un nodošanas termiņā.
3. Līguma 4.1.punktā noteikto aktu Izpildītājs sagatavo un iesniedz Pasūtītājam un tam pievieno Līguma 3.3.punktā noteikto rēķinu. 
3. Izpildītājs ir atbildīgs par piegādājamās un uzstādāmas Preces pilnīgas vai daļējas bojāejas vai bojāšanās risku līdz tās nodošanai Pasūtītājam saskaņā ar 4.1.punktu.
1. Garantijas
4. Izpildītājs garantē piegādātās un uzstādītās Preces kvalitātes atbilstību Tehniskajai specifikācijai, valsts standartiem un citos normatīvajos aktos izvirzītajām interaktīvu mācību vadības tehnoloģisko sistēmu kvalitātes prasībām, kā arī ekrānu izgatavotāja sniegtajai informācijai.
4. Izpildītājs Precei nodrošina 3 (trīs) gadu garantiju, skaitot no Pasūtījuma nodošanas - pieņemšanas akta abpusējas parakstīšanas dienas.
4. Garantijas laikā Izpildītājs ir atbildīgs par katru Preces defektu, ja vien tas nav radies Preces nepareizas ekspluatācijas dēļ, ar nosacījumu, ka Izpildītājs ir Pasūtītājam iesniedzis Preces ekspluatācijas noteikumus.
4. [bookmark: _Hlk97561655]Ja Pasūtītājs Garantijas laikā konstatē Preces bojājumus, trūkumus un/vai defektus, par to rakstveidā tiek paziņots Izpildītājam, norādot arī vietu un laiku, kad Izpildītājam jāierodas uz defektu akta sastādīšanu. Pasūtītāja noteiktais termiņš nedrīkst būt mazāks par 3 (trīs) darba dienām, bet Līdzēji var rakstveidā vienoties par citu termiņu defektu akta sastādīšanai. 
4. Ja Izpildītājs neierodas uz defektu akta sastādīšanu, Pasūtītājs ir tiesīgs sastādīt aktu vienpusēji, un tas bezierunu kārtībā ir saistošs arī Izpildītājam. Par akta sastādīšanu Izpildītājam tiek paziņots rakstveidā, norādot Precei konstatētos defektus un/vai trūkumus, to novēršanas termiņu, vietu un laiku, kad defektu akts ir ticis sastādīts.
4. Ja Izpildītājs nenovērš defektu aktā norādītos defektus Pasūtītāja noteiktajā laikā un/vai atsakās tos novērst, Pasūtītājam ir tiesības nolīgt citu darba veicēju defektu novēršanai, un Izpildītājam ir pienākums atlīdzināt Pasūtītājam defektu novēršanu saistītās izmaksas. Pasūtītājam jāinformē Izpildītājs par lēmumu veikt defektu novēršanu, nolīdzot citu darba veicēju. Šajā punktā noteiktā cita darba veicēja nolīgšana nepārtrauc vai kā citādi neietekmē Līgumā noteiktās Garantijas spēkā esamību, un Izpildītājam Garantijas laikā saglabājas pienākums nodrošināt visu defektu novēršanu par saviem līdzekļiem. 

1. [bookmark: _Toc90174195][bookmark: _Toc89853618]Līgumsods
5. Ja šī Līguma 4.2.punktā minētajā termiņā defekti un trūkumi nav novērsti un netiek saņemta Izpildītāja motivēts atteikums, Izpildītājs maksā līgumsodu 0,5% (piecas desmitdaļas procenta) apmērā no Preces vērtības, kam Līguma 4.2.punktā noteiktajā kārtībā konstatēti slēpti defekti, summas par katru nokavēto dienu, bet ne vairāk kā 10% (desmit procenti) no tās.
5. Par nesavlaicīgu Pasūtījuma izpildi Pasūtītājs ietur līgumsodu 0,5% (piecas desmitdaļas procenta) no Līguma summas par katru nokavēto darba dienu, bet ne vairāk kā 10% (desmit procenti) no tās. 
5. Gadījumā, ja Pasūtītājs, saskaņā ar šī Līguma 6.1., 6.2.punkta nosacījumiem, ir aprēķinājis un pieprasījis Izpildītājam nokavējuma maksu, tad Pasūtītājam ir tiesības ieturēt no norēķina summas aprēķināto nokavējuma maksu, par to paziņojot Izpildītājam, vai arī izrakstīt rēķinu par aprēķināto nokavējuma maksu. 
5. Ja Izpildītājs 10 (desmit) darba dienu laikā no Līguma noteiktā Pasūtījuma izpildes termiņa beigām nav nodevis Pasūtījumu saskaņā ar Līguma 4.punktu, vai ja Izpildītājs būtiski pārkāpj vai neizpilda Līgumā noteiktās saistības, Pasūtītājs ir tiesīgs vienpusēji izbeigt Līgumu, paziņojot par to Izpildītājam. Šajā gadījumā Izpildītājam 3 (trīs) darba dienu laikā pēc paziņojuma saņemšanas jāatmaksā Pasūtītājam saņemtais avansa maksājums un jānomaksā Pasūtītājam (vai Pasūtītājs to ietur) vienreizējs līgumsods 20% (divdesmit procenti) apmērā no kopējās Līguma summas.
5. Pasūtītājam var tikt piemērots līgumsods 0,5% (piecas desmitdaļas procenta) apmērā no pamatparāda summas par katru nokavēto maksāšanas termiņa dienu, bet ne vairāk kā 10% (desmit procenti) no tā.
5. Līgumsodu samaksa neatbrīvo Puses no Līgumā paredzēto saistību izpildes.
5. Par līgumsaistību neizpildi vai nepilnīgu izpildi Līgumslēdzēji nes pilnu materiālo atbildību saskaņā ar pastāvošo Latvijas Republikas normatīvajiem aktiem un Līguma noteikumiem.

1. Nepārvaramā vara
6. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. 
6. Pie nepārvaramas varas vai ārkārtēja rakstura apstākļiem pieskaitāmi šādi apstākļi, kas padara neiespējamu Līgumā noteikto saistību izpildi: stihiskas nelaimes, avārijas, katastrofa, epidēmija, kara darbība, streiks, iekšējais nemiers, blokāde, varas un pārvaldes institūciju rīcība, normatīvu aktu pieņemšana un stāšanās spēkā, izņemot, ja šie valsts un pašvaldību institūciju lēmumi ir kā sekas kādas Puses darbībai vai bezdarbībai.
6. Pusei, kas atsaucas uz nepārvaramas varas vai ārkārtēja rakstura apstākļu darbību, 3 (trīs) darba dienu laikā no apstākļu iestāšanās, par to rakstveidā jāziņo otrai pusei. Paziņojumā jānorāda, kādā termiņā pēc viņu uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam paziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu. Nesavlaicīga paziņojuma iesniegšana Pusēm liedz tiesības atsaukties uz nepārvaramas varas apstākļiem.
6. [bookmark: _Hlk97562064]Ja nepārvaramas varas vai ārkārtēja rakstura apstākļi nepārtraukti turpinās ilgāk nekā četrus mēnešus vai nepārvaramas varas vai ārkārtēja rakstura apstākļu ietekmes izbeigšanās nav paredzama, Pusēm ir rakstveidā jāvienojas par turpmāko Pušu rīcību līgumsaistību izpildei vai Pusēm ir tiesības rakstiski paziņot otrai Pusei par vienpusēju Līguma izbeigšanu.

1. Domstarpības un strīdi
7. Visus strīdus un domstarpības, kas varētu rasties šī Līguma izpildes laikā, Puses risinās savstarpēju pārrunu ceļā.
7. Strīdi un domstarpības, par kurām nav panākta vienošanās pārrunu ceļā, tiks izskatīti Latvijas Republikas tiesā Latvijas Republikā normatīvajos aktos noteiktajā kārtībā.

1. Līguma spēkā esamība un Līguma grozījumi 
8. Līgums stājas spēkā ar brīdi, kad abi Līdzēji to ir parakstījuši. Līgums ir spēkā līdz brīdim, kad Līdzēji ir izpildījuši visas savas saistības, vai līdz brīdim, kad Līdzēji ir panākuši vienošanos par Līguma izpildes pārtraukšanu, vai arī līdz brīdim, kad kāds no Līdzējiem, saskaņā ar šo Līgumu, to lauž vienpusēji. Līguma izbeigšana vai Līguma termiņa iztecējums neatbrīvo Līdzējus no tādu saistību izpildes, kuru izpildes pienākums saglabājās arī pēc Līguma izbeigšanas un Līguma termiņa beigām .
8. Gadījumā, ja Līguma saskaņošanas vai tā izpildes laikā ražotājs (vai tā autorizēts pārstāvis) pārtrauc Izpildītāja piedāvājumā piedāvātās Preces ražošanu vai piegādi, par ko 14 (četrpadsmit) dienu laikā no ražošanas, vai piegādes pārtraukšanas dienas Izpildītājs spēj iesniegt ražotāja (vai tā autorizēta pārstāvja) rakstisku apliecinājumu, Pasūtītājs var piekrist, ka šīs Preces vietā Izpildītājs piegādā Nolikuma prasībām līdzvērtīgu (ekvivalentu) Preci vai labāku Preci. Ja Pasūtītājs piekrīt šādai pamatotai Preces aizvietošanai, tad Izpildītājs nodrošina, ka jaunā Prece atbilst Nolikuma prasībām, tās tehniskā specifikācija, savietojamība, tehniskie un funkcionālie parametri ir atbilstoši, garantijas nosacījumi ir līdzvērtīgi, pirms tam 3 (trīs) dienu laikā rakstiski apliecinot šo datu salīdzināšanu un pamatojumu. Izpildītājs piekrīt, ka šādā gadījumā piedāvājuma cena netiks paaugstināta un tiks ievēroti visi iepirkuma nosacījumi. Ja Pasūtītājs ir piekritis, tad Preces nomaiņu Puses apliecina ar abpusēji parakstītu Līguma pielikumu.
8. Pasūtītājs ir tiesīgs vienpusēji izbeigt Līgumu, nosūtot Izpildītajam rakstisku paziņojumu, ja izpildās kaut viens no zemāk minētajiem nosacījumiem:
2. ja Izpildītājs ir nokavējis Līgumā piegādes termiņu, un ja Izpildītāja nokavējums ir sasniedzis vismaz 30 (trīsdesmit) dienas.
2. ja Izpildītājs nepilda kādas citas saistības saskaņā ar Līgumu, un ja Izpildītājs minēto saistību neizpildi nav novērsis 30 (trīsdesmit) dienu laikā pēc Pasūtītāja rakstiska paziņojuma par šādu saistību neizpildi saņemšanas
2. ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
8. Līgumu pirms termiņa var izbeigt Pusēm savstarpēji rakstveidā par to vienojoties, šajā Līgumā minētajos gadījumos un Publisko iepirkumu likuma 64.panta pirmajā daļā noteiktajos gadījumos.
8. Puses, savstarpēji vienojoties, ir tiesīgi izdarīt grozījumus Līgumā, ievērojot Līguma un Publisko iepirkumu likuma (PIL) 61. panta noteikumus.
8. Būtiski Līguma grozījumi pieļaujami, ja: 
5. Ražotājs izbeidz Tehniskajā specifikācijā norādīto Preču ražošanu, par ko Izpildītājs ir iesniedzis attiecīgu apliecinājumu un, ja Izpildītājs ir iesniedzis pamatojumu par Tehniskajā specifikācijā paredzēto Preču un nomaiņai piedāvāto Preču tehniskajiem un funkcionālajiem parametriem un to izcenojumiem, kas pamato Preču līdzvērtību, kā arī saskaņojis to ar Pasūtītāju.
5. Izplatītājs, ražotājs nespēj pietiekamā daudzumā nodrošināt Tehniskajā specifikācijā norādīto Preču piegādi, ko Izpildītājs līdz Līguma noslēgšanai nevarēja paredzēt, par ko Izpildītājs ir iesniedzis attiecīgu izplatītāja, ražotāja apliecinājumu, un ja Izpildītājs ir iesniedzis pamatojumu par Tehniskajā specifikācijā paredzēto Preču un nomaiņai piedāvāto Preču tehniskajiem un funkcionālajiem parametriem un to izcenojumiem, kas pamato Preču līdzvērtību, kā arī saskaņojis to ar Pasūtītāju.
5. Ražotājs īslaicīgi apturējis Tehniskajā specifikācijā norādīto Preču ražošanu saistībā ar Preču detaļu pieejamību, par ko Izpildītājs līdz Līguma noslēgšanai nevarēja paredzēt, par ko Izpildītājs ir iesniedzis attiecīgu izplatītāja, ražotāja apliecinājumu un saskaņojis Līguma termiņa pagarinājumu ar Pasūtītāju. Iepriekš minēto apstākļu dēļ Līguma izpilde var tikt atlikta uz laiku līdz 1 (vienam) mēnešiem.
8. Pasūtītājs nepiekrīt un Puses neveic tādus Līguma grozījumus vai izmaiņas, kas neatbilst PIL, Nolikumam, Projektam vai Vienošanās nosacījumiem, izņemot šajā Līgumā atrunātos gadījumus.

1. Apakšuzņēmēji un personāls
9. Izpildītājs, ar Līguma parakstīšanu, iesniedz Pasūtītājam pakalpojumu sniegšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī piegādātāja apakšuzņēmēju apakšuzņēmējus. Līguma izpildes laikā 	Izpildītājam jāpaziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts pakalpojumu sniegšanā.
9. Līguma izpildē iesaistītā personāla un apakšuzņēmēju nomaiņa un jauna personāla un apakšuzņēmēju piesaiste notiek atbilstoši Publisko iepirkumu likuma 62.panta regulējumam.
9. Pasūtītājs nepiekrīt iepirkuma piedāvājumā norādītā personāla (speciālista) un apakšuzņēmēja nomaiņai, ja pastāv kāds no šādiem nosacījumiem:
2. piedāvātais personāls (speciālists) un/vai apakšuzņēmējs neatbilst iepirkuma procedūras dokumentos personāla un/vai apakšuzņēmējiem izvirzītajām prasībām;
2. tiek nomainīts Izpildītāja personāls, kuru tas iesaistījis Līguma izpildē, par kuru sniedzis informāciju Pasūtītājam un kura kvalifikācijas atbilstību izvirzītajām prasībām Pasūtītājs ir vērtējis vai apakšuzņēmējs, uz kura iespējām iepirkuma procedūrā Izpildītājs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā Izpildītājs atsaucies, apliecinot savu atbilstību iepirkuma procedūrā noteiktajām prasībām, vai apakšuzņēmējs atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem;
2. piedāvātais apakšuzņēmējs, kura veicamo būvdarbu vai sniedzamo pakalpojumu vērtība ir vismaz 10 000 euro, atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem;
2. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
9. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
3. Izpildītājs drīkst veikt apakšuzņēmēju nomaiņu, uz ko neattiecas Līguma 10.3. punkta noteikumi, kā arī apakšuzņēmēju vēlāku iesaistīšanu Līguma izpildē, ja Izpildītājs par to rakstveidā paziņojis Pasūtītājam un saņēmis Pasūtītāja rakstveida piekrišanu apakšuzņēmēja nomaiņai vai jauna apakšuzņēmēja iesaistīšanai Līguma izpildē. Pasūtītājs piekrīt apakšuzņēmēja nomaiņai vai jauna apakšuzņēmēja iesaistīšanai Līguma izpildē, ja uz piedāvāto apakšuzņēmēju neattiecas 10.3.3. punkta nosacījumi, ko pārbauda Pasūtītājs. Pārbaudot jaunā apakšuzņēmēja atbilstību, Pasūtītājs pārbaudi veic tajā datumā, kad lemj par atļaujas sniegšanu Izpildītājam nomainīt apakšuzņēmēju vai piesaistīt jaunu apakšuzņēmēju Līguma izpildes nodrošināšanai. Publisko iepirkumu likuma 42. panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
9. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Līguma 10.3.punkta noteikumiem.

1. Noslēguma noteikumi
10. Izpildītājs nozīmē par Līgumā noteikto saistību izpildi atbildīgo personu (turpmāk – Izpildītāja kontaktpersona) SIA “Lielvārds”, 
10. Pasūtītāja kontaktpersona Līguma saistību izpildes jautājumos (turpmāk – Pasūtītāja kontaktpersona) Kontaktpersona no Pasūtītāja puses nav tiesīga Pasūtītāja vietā pieņemt lēmumus, izdarīt grozījumus Līgumā, slēgt vienošanās, izbeigt Līgumu, parakstīties Pasūtītāja vārdā. Kontaktpersona no Pasūtītāja puses ir tiesīga veikt Līgumā noteikto saistību izpildes uzraudzību un kontroli, koordinēt un risināt organizatoriskus jautājumus.
10. Visai oficiālajai Pušu korespondencei, ko Puses sūta viena otrai saskaņā ar Līgumu, ir jābūt rakstiskai un ir jābūt nodotai personīgi vai nosūtītai uz Līguma 12.punktā norādītajām adresēm. Korespondence tiek uzskatīta par saņemtu dienā, kad tā ir nodota personīgi, 5. (piektajā) dienā pēc ierakstītas vēstules nodošanas pastā, e-pasta nosūtīšanas dienā. Ja uz saņemto korespondenci tiek prasīta atbilde, tā ir jāsniedz ne vēlāk kā 5 (piecu) darba dienu laikā no tās saņemšanas brīža, izņemot Līgumā noteiktajos gadījumos.
10. Izpildītāja kontaktpersona ir tiesīga risināt organizatoriskus jautājumus Līguma ietvaros, parakstīt aktus par faktiski piegādāto preci un nodošanas – pieņemšanas aktu.
10. Ar parakstu Puses apliecina, ka tām ir visas nepieciešamās pilnvaras un tiesības, lai slēgtu Līgumu, kā arī tām nav zināmi nekādi tiesiski vai faktiski šķēršļi vai iemesli, kas jebkādā veidā ietekmētu vai aizliegtu uzņemties Līgumā minēto pienākumu izpildi.
10. Parakstot Līgumu, Izpildītājs apliecina, ka ir iepazinies ar Tehnisko specifikāciju un citiem Līguma noteikumiem un atzinis tos par saistošiem un izpildāmiem. Izpildītājs apliecina, ka viņa rīcībā atrodas pietiekoši darbinieku un nepieciešamo materiālu resursi, kā arī citi līdzekļi, lai savlaicīgi un kvalitatīvi veiktu visus Līgumā un tā pielikumos noteiktos pienākumus.
10.  Līguma pielikumi, grozījumi, papildinājumi stājas spēkā ar brīdi, kad tos ir parakstījušas abas Puses, ar nosacījumu, ka tie nav pretrunā ar Publisko iepirkumu likumu, Līgumu vai Vienošanos.
10. Līgums ir saistošs Līguma slēdzēju saistību pārņēmējiem.
10. Līgums sastādīts un parakstīts elektroniska dokumenta veidā, ko katrs Līdzējs glabā savā lietvedībā elektroniskā dokumenta formā. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums.
10. Līgumam ir 2 (divi) pielikumi, kuri ir Līguma neatņemamas sastāvdaļas:
9. Pielikums Nr.1 – Tehniskais piedāvājums (uz 121 (viens simts divdesmit viena lapa) lpp.);
9. Pielikums Nr.2 – Finanšu piedāvājums (uz 2 (divām lapām) lpp.).



1. Pušu rekvizīti un paraksti
PASŪTĪTĀJS							IZPILDĪTĀJS
Olaines 1.vidusskola						SIA „LIELVĀRDS”

 Direktors							Valdes  priekšsēdētājs


(personiskais paraksts*)  J. Volāns				(personiskais paraksts*)  M.Gribusts



* Līgums parakstīts ar drošu elektronisko parakstu un satur laika zīmogu

